armvectores/hy_wikipedia_2023 huggingface dataset:
Զինվորական գերեզմանատուն № 79 (Սենկովա)

Փոքրլեհական վոևոդության մշակութային հուշարձան։ գրանցման համար՝ А-577
Զինվորական գերեզմանատուն № 81 (Մենցինա Վելկա) (լեհ.՝ Cmentarz wojenny nr 95 - Stróżówka), զինվորական գերեզմանատուն, գտնվում է Լեհաստանի Փոքրլեհական վոևոդության Սենկովա գյուղի շրջակայքում։ Գերեզմանատունը մտնում է Առաջին աշխարհամարտի տարիների Արևմտագալիցյան զինվորական դամբարանների խմբի մեջ։ Գերեզմանատանը թաղված են Ավստրո-Հունգարական և Ռուսական բանակների զինծառայողներ, ովքեր զոհվել են Առաջին համաշխարհային պատերազմի ժամանակ՝ 1915 թվականի մայիսին։ Փոքրլեհական վոևոդության հուշարձան։


== Պատմություն ==
Գերեզմանատունը կառուցվել է 1915 թվականին Կրակովի զինվորական դամբարանների և ռազմական պարետատան դեպարտամենտի կողմից, ավստրիացի ճարտարապետ Հանս Մայրի նախագծով։ 1893 քմ մակերեսով գերեզմանատանը գտնվում են 52 եղբայրական և 53 անհատական գերեզմաններ, որոնցում թաղված են 1206 զինվորներ՝ 468 ավստրիացի, 372 գերմանացի և 366 ռուս զինվորներ։
Գերեզմանատան ճարտարապետական գլխավոր օբյեկտը համարվում է բարձունքի վրա տեղակայված եռանկյունաձև քարե խաչը։ Գերեզմանատունը շրջափակված է քարակտոր ցանկապատով։
Հուշարձանի վրա լեհերեն և գերմաներեն լեզուներով գրված է՝

Այս լեռը գանձ է պարունակում
Հավատարմություն, տղամարդկություն, հոգու ուժ
Հավատը ուժ տվեց
Աստված՝ հաղթանակԳերեզմանատունը վերականգնվել է 1999 թվականին։


== Պատկերասրահ ==

		
		
		
		
		
		
		
		


== Ծանոթագրություններ ==


== Գրականություն ==
Oktawian Duda. Cmentarze I Wojny Światowej w Galicji Zachodniej 1914—1918 — Studia i materiały, Ośrodek Ochrony Zabytkowego Krajobrazu, Warszawa 1995, ISBN 83-85548-33-5
Roman Frodyma. Galicyjskie cmentarze wojenne, tom I. Beskid Niski i Pogórze, Rewasz, Warszawa 1995, ISBN 83-85557-20-2


== Արտաքին հղումներ ==
Cmentarz wojenny nr 95 — Stróżówka Archived 2016-12-20 at the Wayback Machine. (լեհ.)
Метрика кладбища (լեհ.)
696

696 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 696 թվականն է, 
VII դարի 96-րդ տարին։


== Դեպքեր ==


== Ծնունդներ ==


== Մահեր ==
Ժողովածու (4001)

Ժողովածու (4001), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4001 թվի տակ։ Ձեռագիրը գրվել է 1720 թվականին Եսայի գրիչի կողմից Կոստանդնուպոլիսում։ Գրված է թղթի վրա, որը ունի 20x15 չափս։ Ձեռագիրը կազմված է 121 թերթից։ Գրված է երկսյուն, նոտագրով։ Կազմը` կաշեպատ տախտակ դրոշմազարդ։ Հիշատակարաններ՝ 2ա, 118ա, հետագայի 2բ (1806 թ.), 121բ (1818 թվական)։


== Բովանդակություն ==
Մաաթ, Ջուղայեցւոց Մեկնութիւբ վեցիևէից։
Դաւթի Զէյթունցւոց Տոմար Հայոց (չափ.), Համառօտագրումն գրոց Վեցիրէից։


== Ծանոթագրություններ ==
Օսլոյի ֆոնդային բորսա

Օսլոյի ֆոնդային բորսա (նորվ.՝ Oslo Børs), նորվեգական կազմակերպությունների բաժնետոմսերի առևտրի գլխավոր շուկան։ Տեղակայված է Նորվեգիայի մայրաքաղաք Օսլոյում։ Այն բացվում է երկուշաբթիից ուրբաթ՝ տեղական ժամանակով (ԿԵԺ) 08։30-ին և փակվում 16:30-ին։ Էլեկտրոնային առևտրի բորսան լիովին անցել է 1999 թվականին։
Հանդիսանում է սկանդինավյան ամենափոքր բորսան։ Հիմնադրվել է 1819 թվականին՝ որպես օտարերկրյա արժույթի շուկա, այնուհետև դարձել է ապրանքային բորսա, իսկ արժեթղթերի առևտրով սկսել է զբաղվել 1881 թվականին։ Նորվեգիայի Բերգեն և Տրոնհեյմ քաղաքների ֆոնդային բորսաները Օսլոյի ֆոնդային բորսայի մասնաճյուղերն են։ Տրոնհեյմի բորսան զբաղվում է բաժնետոմսերի, արժեթղթերի, ֆինանսական օպցիոնների առևտրով և համարվում է օպցիոնների նորվեգական շուկան։ Արժեթղթերում գերակշռում են էներգետիկ ոլորտի ընկերությունները։ Օսլոյի ֆոնդային բորսայի գների ընդհանուր ինդեքսում ներառված է 50 կազմակերպությունների բաժնետոմս։ Ամբողջ առևտուրն իրականացվում է էլեկտրոնային եղանակով, իսկ գործարքների վերջնահաշվարկը իրականացվում է առավելագույնը 7 օրում։


== Ֆոնդային ինդեքսներ ==
OBX — Օսլոյի ֆոնդային բորսայի գլխավոր ինդեքսը։ ներառում է 25 բարձր իրացվելի բաժնետոմսեր։
OSEAX — ինդեքսը ներառում է այն բոլոր բաժնետոմսերը, որոնք գնանշվում են բորսայում։


== Ծանոթագրություններ ==


== Արտաքին հղումներ ==
Օսլոյի ֆոնդային բորսայի պաշտոնական կայքԿաղապար:Նորվեգիա-անավարտ
The Monster

«The Monster», ամերիկյան ռեփեր Էմինեմի չորրորդ սինգլը իր The Marshall Mathers LP 2 ստուդիական ալբոմից։ Երգի պրեմիերան եղել է 2013 թվականի հոկտեմբերի 29-ին։ Սինգլը մի շարք չարթերում առաջին տեղն է զբաղեցրել, դրանց շարքում է եղել Billboard Hot 100-ը։


== Տեսահոլովակ ==
2013 թվականի դեկտեմբերի 12-ին Էմինեմը իր թվիթերային էջում հրապարակեց տեսահոլովակից մի նկար, գրված՝ «Coming soon…»։ Տեսահոլովակը պաշտոնապես հայտնվեց ՅուԹյուբում 2013 թվականի դեկտեմբերի 17-ին։ Ամբողջ տեսանյութում ներկայացված են Էմինեմի նախկին տեսահոլովակներից հատվածներ, թողարկված 1999-2002 թվականներին։ Ցուցադրվել են դրվագներ այնպիսի տեսահոլովակներից, ինչպիսիք են՝ My Name Is, The Way I Am, Lose Yourself և ձայնագրություն՝ Էլթոն Ջոնի կատարումը Գրեմմիի 2001 թվականի մրցանակաբաշխության ժամանակ։


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
Կորչովկա (գյուղ, Կրասիլովի շրջան)

Անվան այլ կիրառումների համար տե՛ս՝ ԿորչովկաԿորչովկա (ուկրաիներեն՝ Корчівка), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Կորչովկա գյուղում բնակվում էր 779 մարդ։ Բնակավայրը զբաղեցնում է 2119 կմ² տարածք։ Բնակչության խտությունը կազմում էր 367,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կողբի պատմության թանգարան

Կողբի պատմության թանգարան, պատմությանը, ազգագրությանը նվիրված թանգարան Հայաստանի Հանրապետության Տավուշի մարզի Կողբ գյուղում։ 
Թանգարանը տեղակայված է Կողբի մշակույթի կենտրոնի երկրորդ հարկում։ Որպես գյուղական թանգարան, իր ձևաչափով եզակի է ամբողջ Տավուշի մարզում։ Այն հիմնադրվել է 1970 թվականին Սուրեն Աբովյանի կողմից։
Թանգարանում հնարավորինս ներկայացված է Կողբի և հարակից տարածքների պատմությունը, կենցաղը, կյանքը։ Այն ունի ընդարձակ ցուցասրահ, որտեղ ցուցադրվում են հարյուրավոր ցուցանմուշներ։ Ընդհանուր առմամբ թանգարանն ունի շուրջ 1700 ցուցանմուշ, որոնք հայտնաբերվել են պեղումների, պատահական շինարարական աշխատանքների, գյուղատնտեսական աշխատանքների ընթացքում։ Թանգարանի հավաքածուի մաս են կազմում 3000-ից 3700 տարվա կավե ամաններ ու բրոնզյա իրեր, պատմական մետաղադրամներ, կենցաղում օգտագործված իրեր, ազգագրական այլ ցուցանմուշներ, տարբեր ժամանակների և թեմատիկայի լուսանկարներ։ Թանգարանի ամենահին ցուցանմուշը  Կողբում գտնվող և մ.թ.ա. 9-րդ դարով թվագրվող դամբարանից հայտնաբերված մետաղյա թուրն է։


== Պատկերասրահ ==

		
		


== Տես նաև ==
Կողբ գյուղ
Կողբի մշակույթի կենտրոն
Կողբի Ջահան Կարախանյանի անվան թիվ 1 միջնակարգ դպրոց
Կողբի Բագրատ Սահակյանի անվան թիվ 2 միջնակարգ դպրոց


== Ծանոթագրություններ ==
Գիհու նոսրանտառային արգելավայր

Գիհու նոսրանտառային արգելավայր, արգելավայր Հայաստանի Գեղարքունիքի մարզում, Արեգունու և Սևանի լեռնաշղթաների հարավային լանջերին՝ ծովի մակարդակից 2000-2300 մ բարձրություններում։ Հիմնվել է 1958 թվականին, ունի 3312 հա տարածք։ Ստեղծվել է՝ մնացուկային գիհու բազմապտուղ, գարշահոտ, կազակական, երկարատերև տեսակների նոսրանտառների պահպանության նպատակով։


== Ծանոթագրություններ ==
Վիլլա Սանտինա

Վիլլա Սանտինա (իտալերեն՝ Villa Santina), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 2234 մարդ 2008 թվականի մարդահամարի տվյալների, բնակչության խտություն՝ 169 մարդ/կմ²։ Զբաղեցնում է 13 կմ² մակերես։ Փոստային ինդեքս՝ 33029։ Հեռախոսային կոդ՝ 0433։


== Ժողովրդագրություն ==
Բնակչության աճը


== Կապի տվյալներ ==
Հեռախոս՝ 0433 74141
Էլեկտրոնային փոստ՝ segreteria@com-villa-santina.regione.fvg.it
Պաշտոնական կայք՝ http://www.comune.villasantina.ud.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բելայա (Կամայի վտակ)

Անվան այլ կիրառումների համար տե՛ս՝ Բելայա (այլ կիրառումներ)Բելայա (բաշկիրերեն՝ Ағиҙел), գետ Ռուսաստանում (Բաշկորտոստան)։


== Աշխարհագրություն ==
Բելայա գետը սկիզբ է առնում Քաղաք Իրեմել (Հարավային Ուրալ) ից և թափվում է Ստորին Կամայի ջրամբար։ Գետը պատկանում է Կասպից ծովի ավազանին։ Գետի ափին են գտնվում Բելորեցկ, Մելեուզ, Սալավատ, Իշիմբայ, Ստերլիտամակ, Ուֆա, Բլագովեշչենսկ (Բաշկորտոստան), Բիրսկ, Դյուրտյուլի, Ագիդել քաղաքները, Յումագուզինո բնակավայր։


== Հիդրոգրաֆիա ==
Բելայա գետի երկարությունը կազմում է 1430 կմ, ավազանի մակերեսը՝ 142000 կմ² է։ Գետի ջրի ծախսը միջինում կազմում է 950 մ³։


== Վտակներ ==
Բելայա գետի վտակներն են աջից՝ Նուգուշ, Տայրուկ, Սիմ, Ուֆա, Բիր, Արագ Տանիպ, ձախից՝ Աշկադար, Ուրշակ, Դյոմա, Կարմասան, Չերմասան, Բազա, Սյուն գետերը։


== Տես նաև ==
Ակունք և Գետաբերան
Լանարս

Լանարս (ֆր.՝ Lanarce), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 170 մարդ, բնակչության խտությունը` 7.60 մարդ/կմ²։ Բնակավայրը զբաղեցնում է 22.37 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ, Լիոն քաղաքից` 135 կմ հարավ-արևմուտք, Պրիվա քաղաքից` 50 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 105 աշխատունակ (15-64 տարեկան) բնակիչ, որոնցից ակտիվ էին 76-ը, իսկ ոչ ակտիվները` 29։ Ակտիվության ցուցանիշը կազմում է 72,4 %։ 76 աշխատունակ մարդկանցից աշխատել է 74 անձ (42 տղամարդ և 32 կին)։ Գործազուրկ են եղել 2 անձ (1 տղամարդ և 1 կին)։ 29 անաշխատունակներից 5-ը եղել են աշակերտներ կամ ուսանողներ, 17-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նորագուգումե

Նորագուգումե (իտալ Noragugume) Կոմունա Իտալիայում, գտնվում է Սարդինիա մարզի Նուորո գավառում։
Բնակչությունը 378 մարդ՝ (2008 թ.), բնակչության խտությունը՝ 14 մարդ/կմ², զբաղեցրած տարածքը՝ 27կմ²։
Փոստային ինդեքս՝ 8010, հեռախոսային կոդ՝ 0785։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0785 44743
Պաշտոնական կայք։ http://www.comune.noragugume.nu.it


== Հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ռանշի

Ռանշի (ֆր.՝ Ranchy), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 193 մարդ, բնակչության խտությունը` 37.55 մարդ/կմ²։ Բնակավայրը զբաղեցնում է 5.14 կմ² տարածք։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 30 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 130 աշխատունակ (15-64 տարեկան)  բնակիչ, որոնցից ակտիվ էին 96-ը, իսկ ոչ ակտիվները` 34։ Ակտիվության ցուցանիշը կազմում է 73,8 %։ 96 աշխատունակ մարդկանցից աշխատել է 91 անձ (50 տղամարդ և 41 կին)։ Գործազուրկ են եղել 5 անձ (3 տղամարդ և 2 կին)։ 34 անաշխատունակներից 12-ը եղել են աշակերտներ կամ ուսանողներ, 11-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գլուբոկի Յար (գյուղ, Բախչիսարայի շրջան)

Անվան այլ կիրառումների համար տե՛ս՝ Գլուբոկի Յար (այլ կիրառումներ)Գլուբոկի Յար (ուկրաիներեն՝ Глибокий Яр, Ղրիմի թաթարերեն՝ Ulaqlı), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Ուլակլի։
2001 թվականի տվյալներով Գլուբոկի Յար գյուղում բնակվում էր 618 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սավոստյանովո (այլ կիրառումներ)

Սավոստյանովո, կարող է վերաբերել՝

Սավոստյանովո - գյուղ Ռուսաստանի Սմոլենսկի մարզի Ելնինսկի շրջանի կազմում։
Սավոստյանովո - գյուղ Ռուսաստանի Սմոլենսկի մարզի Տյոմկինսկի շրջանի կազմում։
Ամուսնություն (օպերա)

Անվան այլ կիրառումների համար տե՛ս՝ Ամուսնություն (այլ կիրառումներ)«Ամուսնություն» (գերմ.՝ Die Hochzeit), գերմանացի կոմպոզիտոր Ռիխարդ Վագների անավարտ օպերան։ Վագները 19 տարեկանում ավարտելով լիբրետոն՝ սկսել է աշխատել երաժշտության վրա 1832 թվականի երկրորդ կեսին։ Քույրը՝ Ռոզալին, որն ընտանիքի հիմնական աջակիցն ու խորհրդատուն էր, ընտրված թեմային բացասական գնահատական է տվել և գարշանք արտահայտել։ Վագները, չշարունակելով աշխատանքը, այրել է օպերայի լիբրետոն։
«Ամուսնություն» անավարտ օպերայից պահպանվել է միայն 3 հատված։


== Սյուժե ==
Ինչքանով որ հայտնի է, լիբրետոն կապված է երիտասարդ կնոջ՝ Ադայի, Արինդալի հետ պարտադրված ամուսնության պատմության հետ։ Սա քաղաքական ամուսնություն էր, առանց սիրո որևէ նշույլի։ Հարսանիքի նախորդ գիշերը Ադայի սիրեցյալը՝ Կադոլտը, այցելում է նրան այն հույսով, որ կտեսնի ու վերջին գիշերը կլինի սիրելիի հետ։ Ադան, ցանկանալով պաշտպանել պատիվը, չի ընդունում նրա փաղաքշանքները, և այդ ընթացքում հարվածում է Կադոլտին, որն ընկնում է պատշգամբից և մահանում։ Վիշտն ու սերը այնքան մեծ են լինում Ադայի, որ Կադոլտի թաղման ժամանակ պառկում է սիրելիի մարմնի կողքին և մահանում։


== Ուսումնասիրություն ==
Պահպանված հատվածների (Ներածություն, Երգչախումբ, Սեպտետ) միակ տպագիր տարբերակի հրատարակումը Մայքլ Բելլինգինն է (1866–1925 թվականներ)։ «Ամուսնություն» օպերան շատ քիչ երաժշտական ուսումնասիրությունների ու հետազոտությունների է ենթարկվել։ «Ադա» և «Արինդալ» անունները Վագները գլխավոր կերպարների համար հետագայում օգտագործել է նաև իր առաջին ավարտուն՝ «Փերիներ» օպերայում (1833)։ Հաշվի առնելով այս երկու օպերաների բովանդակային և տեքստային մի շարք ընդհանրությունները՝ հավանական է, որ անավարտ օպերան կամ հատվածներ տեղ են գտել մյուսում։


== Ծանոթագրություններ ==
Վալերի Աղաբեկյան

Վալերի Աղաբեկյան (1 մայիսի, 1947, Սղնախ, Ասկերանի շրջան - 31 հոկտեմբերի, 1992, Սղնախ), հայ ազատամարտիկ, Արցախյան ազատամարտի մասնակից։


== Կենսագրություն ==
Վալերի Աղաբեկյանը ծնվել է 1947 թվականին մայիսի 1-ին Ասկերանի շրջանի Սղնախ գյուղում։ Ավարտել է Շոշ գյուղի միջնակարգ դպրոցը։ Ծառայել է Խորհրդային բանակում։ Զորացրվելուց հետո բնակություն է հաստատել Ստեփանակերտում։ Մասնակցել է արցախյան շարժմանը, ծառայել է պարետային վաշտում։ Զոհվել է 1992 թվականին հոկտեմբերի 31-ին Սղնախում։ Հետմահու պարգևատրվել է ՀՀ «Արիության համար» և «Մայրական երախտագիտություն` Արցախի քաջորդիներին» մեդալներով։ Ամուսնացած էր, ունի երկու երեխա։ Հանգչում է Շոշ գյուղի գերեզմանատանը։


== Ծանոթագրություններ ==
Դոլինովկա (գյուղ, Բրուսիլովի շրջան)

Անվան այլ կիրառումների համար տե՛ս՝ ԴոլինովկաԴոլինովկա (ուկրաիներեն՝ Долинівка), գյուղ Ուկրաինայի Ժիտոմիրի մարզի Բրուսիլովի շրջանում։
2001 թվականի տվյալներով Դոլինովկա գյուղում բնակվում էր 439 մարդ։ Բնակավայրը զբաղեցնում է 57,92 կմ² տարածք։ Բնակչության խտությունը կազմում էր 7,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պսիժ

Պսիժ (ռուս.՝ Псыж, աբազերեն՝ Псыжв), աուլ Ռուսաստանի Դաշնության Կարաչայ-Չերքեզական Հանրապետության Աբազական շրջանի կազմում։
Բնակչությունը 2016 թվականին գրանցված տվյալներով կազմում էր 8507 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարշալ շրջան (Մինեսոտա)

Անվան այլ կիրառումների համար տե՛ս՝ Մարշալ շրջան (այլ կիրառումներ)Մարշալ շրջան (անգլ.՝ Marshall County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 4,590 կմ² է, բնակչությունը՝ 10,155 մարդ (2000 թ. տվյալներով)։ Շրջկենտրոնն է Վորեն բնակավայրը։ Կազմավորվել է 1879 թ.։
Ֆեդերատներ (Հին Հռոմ)

Ֆեդերատներ (լատ.՝ foederati, լատ.՝ foedus - դաշինք, պայմանագիր բառից)։
Հին Հռոմում ունեցել է հետևյալ նշանակությունները

Հռոմի հետ դաշինքով կապված համայնքներ, որոնք սովորաբար անվանվել են դաշնակիցներ (socii)։
Հռոմեացիների մոտ, կայսրության սահմաններում ծառայող բարբարոսական ցեղեր։ Ծառայության դիմաց բնակության համար ստացել են սահմանամերձ հողեր և ռոճիկ։ Ֆեդերատների դերն առանձնապես մեծ էր IV-V դարերում։
Արտյոմ Ռուդնև

Արտյոմ Ռուդնև (լատվ.՝ Artjoms Rudņevs, հունվարի 13, 1988(1988-01-13), Դաուգավպիլս, Լատվիական ԽՍՀ, ԽՍՀՄ), լատվիացի նախկին ֆուտբոլիստ, հարձակվող։
2008–2017 թվականներին հանդես է եկել Լատվիայի ֆուտբոլի ազգային հավաքականում։


== Պրոֆեսիոնալ կարիերան ==
Կարիերան Ռուդնևը սկսում է հայրենի քաղաքում՝ «Դաուգավա» ակումբում 2006 թվականին։ «Դաուգավայում» Ռուդնևը մնում է մինչև 2009 թվականը, որից հետո նոր պայմանագիր է ստորագրում հունգարական «Զալաեգերզեգիի» հետ, որտեղ անցկացնում է 3 մրցաշրջան՝ ընդհանուր խփելով 20 գոլ։ 2010-ին Ռուդնևը սկսում է փորձաշրջան անցնել Լեհական «Լեխ Պոզնան» ակումբում, որը հաջողությամբ կատարում է, և ակումբը ցանկություն է հայտնում արդեն պայմանագիր կնքել նրա հետ, սակայն չի կարողանում տրանսֆերային վճարումների հարցում համաձայնության եզրեր գտնել «Զալաեգերզեգիի» հետ։ Բանակցությունները ապարդյուն են անցնում, սակայն երբ նույն տարվա օգոստոսին Ռուդնևը 2 գնդակ է խփում մրցաշրջանի մեկնարկում, «Լեխ Պոզնանը» նոր թափով է սկսում բանակցություններ վարելը, և այս անգամ արդեն հաջող. Ռուդնևը համաձայնում է 4 տարվա պայմանագիր կնքել լեհական ակումբի հետ։
2012 թվականի մայիսին Ռուդնևը տեղափոխվում է Գերմանական բունդեսլիգայում հանդես եկող «Համբուրգ»՝ դառնալով բունդեսլիգայի առաջին լատվիացի ֆուտբոլիստը։


== Անձնական կյանքը ==
Ռուդնևն ամուսնացած է և ունի մեկ դուստր (ծն. 2011)։


== Ծանոթագրություններ ==


== Արտաքին հղումներ ==
Արտյոմ Ռուդնևը National-Football-Teams.com կայքում
Hlsz.hu էջը
Speak Now World Tour

Speak Now World Tour, ամերիկացի քանթրի-երգիչ Թեյլոր Սվիֆթի երկրորդ համերգային շրջագայությունը՝ ի աջակցություն իր երրորդ՝ «Խոսեք հիմա» (2010) ալբոմի։ Ամերիկյան Billboard շաբաթաթերթի համաձայն այն 25 լավագույն շրջագայությունների ցանկում զբաղեցրեց 5-րդ տեղը։


== Նախապատրաստություն ==


== Բացում ==
Սեզաիրի Սեզալի (Սինգապուր)
Սամ Քոնսեփշոն (Ֆիլիպիններ)
Թոմ Դիս (Բելգիա, Նիդերլանդներ)
Էմմա Մարոնե (Իտալիա)
Նիդթոբրեֆ (Հյուսիսային Ամերիկա)
Ֆրանկի Բալարդ (Հյուսիսային Ամերիկա)
Դանի Գոքեյ (Հյուսիսային Ամերիկա)
Հանթեր Հայես (Հյուսիսային Ամերիկա)
Ջոշ Կելլի (Հյուսիսային Ամերիկա)
Ռանդի Մոնթանա (Հյուսիսային Ամերիկա)
Ջեյմս Ուեսլի (Հյուսիսային Ամերիկա)
Չառլի Վորշամ (Հյուսիսային Ամերիկա)
Hot Chelle Rae (Ավստրալիա)


== Երգերի ցանկը ==


== Համերգների օրերը ==


== Ծանոթագրություններ ==
Եհուդա Հալևի

Աբու-Հասան Եհուդա Բեն Շամուել Ռաբբի (եբրայերեն՝ יהודה הלוי‎, մոտ 1075, Տուդելա, Taifa of Zaragoza - մոտ 1141, Երուսաղեմ, Երուսաղեմի թագավորություն), հրեա բանաստեղծ և փիլիսոփա։ Հայտնի էր նաև որպես բժիշկ։
Գրել է եբրայերեն, մասամբ՝ արաբերեն։ Հալևիի ժառանգությունը «Դիվանում» ամփոփված աշխարհիկ և կրոնական բանաստեղծություններն են։ Հալևին երգել է բնությունը («Ծովային երգեր»), կնոջ գեղեցկությունը («Պարուհուն», «Հարեմ Եգիպտոսում»), սերն ու բարեկամությունը («Գարուն» են)։ «Խազարի գիրքը» փիլիսոփայական տրակտատում Հալևին շարադրել է հրեականության հիմունքները, քննադատել Արիստոտելի ուսմունքը։


== Ծանոթագրություններ ==
Բնական պատմության ազգային թանգարան (Նյու Դելի)

Բնական պատմության ազգային թանգարան, բնական պատմության թանգարան, որը գտնվում է Նյու Դելիում։ Բացվել է 1978 թվականին։ Կառավարվում էր Հնդկաստանի շրջակա միջավայրի և անտառային տնտեսության նախարարության կողմից։ 2016 թվականի ապրիլի 26-ին այրվել է հրդեհի հետևանքով։


== Պատմություն ==
Թանգարանի ստեղծումը սկսվել է 1972 թվականին, այն Հնդկաստանի անկախության 25-ամյակին նվիրված միջոցառումների մի մասն էր։ Թանգարանի բացումը տեղի է ունեցել 1978 թվականի հունիսի 5-ին։
2016 թվականի ապրիլի 26-ի վաղ առավոտյան թանգարանի տարածքում հրդեհ է բռնկվել և այն ամբողջությամբ այրվել է։ Հայտնի է, որ թանգարանի շենքում եղել է հրդեհաշիջման համակարգ, սակայն այն գտնվել է ոչ աշխատանքային վիճակում։


== Առաքելություն ==
Բնական պատմության ազգային թանգարանի առաքելությունը աջակցելն է բնապահպանական կրթությանը ինչպես մայրաքաղաքում, այնպես էլ երկրի այլ մասերում գտնվող բնական պատմության տարածաշրջանային թանգարաններում, ապահովել այնպիսի ռեսուրսներ, ինչպիսիք են դպրոցական վարկերի հավաքածուները բնապահպանական կրթության դպրոցներում օգտագործելու համար. համակարգել բնական պատմության ծրագրերը այլ հաստատությունների և կազմակերպությունների հետ, ինչպես ազգային, այնպես էլ միջազգային մակարդակներում, և իրականացնել բնական-պատմական հետազոտություններ։ Թանգարանի տնօրեն Բ. Վենուգոպալը նաև շեշտը դրել է թանգարանում «ոչ նյութական բնական ժառանգության» (ՅՈՒՆԵՍԿՕ-ի կողմից հորինված հայեցակարգ) վրա։


== Ծանոթագրություններ ==


== Տես նաև ==
Ազգային գիտական կենտրոն (Նյու Դելի)
Կոտլովինա (գյուղ, Ռենիի շրջան)

Կոտլովինա (ուկրաիներեն՝ Котловина), գյուղ Ուկրաինայի Օդեսայի մարզի Ռենիի շրջանում։ Բնակավայրը նախկինում նաև անվանվել է Բոլբոկա։ Հիմնադրվել է 1814 թվականին։
Չճշտված տվյալներով Կոտլովինա գյուղում բնակվում էր 2 839 մարդ։ Բնակավայրը զբաղեցնում է 3,43 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ադելիա Պետրոսյան

Ադելիա Տիգրանի Պետրոսյան (ռուս.՝ Аделия Тиграновна Петросян, հունիսի 5, 2007(2007-06-05), Մոսկվա, Ռուսաստան),  ազգությամբ հայ ռուսաստանցի  գեղասահորդուհի, հանդես է գալիս  մենասահքում։ Առաջինը կանանց շրջանում կատարել է 2 քառակի ռիտբերգեր։
2021 թվականի դեկտեմբերի 15-ի դրությամբ չմշկավազորդների միջազգային միության վարկանիշում զբաղեցնում է 77-րդ տեղը։


== Կենսագրություն ==
Ադելիա Պետրոսյանը ծնվել է 2007 թվականի հունիսի 5-ին, Մոսկվա քաղաքում։ 
2019-2020 թվականի սեպտեմբերին  գրավել է հինգերորդ տեղը Ռուսաստանի գավաթի առաջին փուլում, հոկտեմբերին՝ երրորդ տեղը Ռուսաստանի գավաթի երկրորդ փուլում։ 2020 թվականի փետրվարի սկզբին նա մասնակցել է Սարանսկում կայացած Ռուսաստանի գեղասահքի առաջնությունը և կարճ ծրագրում 68,20 միավորով զբաղեցրել հինգերորդ տեղը, ազատ ծրագրում 132,87 միավորով զբաղեցրել է յոթերորդ տեղը, արդյունքում՝ ընդհանուր 201,07 միավորով վեցերորդ տեղը։ Նույն թվականի փետրվարի 21-ին Մեծ Նովգորոդում տեղի ունեցած Ռուսաստանի գավաթի խաղարկության եզրափակիչում նա ընդհանուր 205,22 միավորով գրավել է երրորդ տեղը։ Չորս օր անց՝ փետրվարի 25-ին Մոսկվայի առաջնությունում նա ընդհանուր 199,89 միավորով զբաղեցրել երկրորդ տեղը։
2020 թվականի հոկտեմբերին Սոչիում տեղի ունեցած Ռուսաստանի պատանիների գավաթի խաղարկության երրորդ փուլում Ադելիա Պետրոսյանը հաղթող է ճանաչվել։
Հաջորդ տարվա փետրվարի սկզբին Ադելիան  ելույթ է ունեցել Կրասնոյարսկում տեղի ունեցած Ռուսաստանի պատանիների առաջնությունում, որտեղ ընդհանուր 211,87 միավորով նվաճել է արծաթե մեդալ՝ իրենից առաջ թողնելով միայն իր հասակակից Սոֆյա Ակատևային։ Ադելիա Պետրոսյանը ելույթ է ունեցել Արա Գևորգյանի «Արցախ» ստեղծագործության երաժշտության տակ և խոսել իր հայկական արմատների մասին ։ Նույն թվականի մարտի սկզբին նա ելույթ է ունեցել Ռուսաստանի գավաթի եզրափակիչում, որտեղ ընդհանուր 204,22 միավորով զբաղեցրել է երրորդ տեղը։
2021—2022 մրցաշրջանում Ադելիան պատանիների (Գրան Պրի) և մեծահասակների ազգային (Ռուսաստանի գավաթ) միջազգային մրցումների ուղեգիր է ձեռք բերել։ Սեպտեմբերին Սլովակիայի Կոշիցե քաղաքում տեղի ունեցած պատանիների Գրան պրիի երրորդ փուլում կարճ ծրագրում 69,30 միավորով զբաղեցրեց միջանկյալ երրորդ տեղը։ Սեպտեմբերի վերջին Սլովենիայի մայրաքաղաք Լյուբլյանայում տեղի ունեցած պատանիների Գրան պրիի հինգերորդ փուլում կարճ ծրագրում նա 70,86 միավորով զբաղեցրել է առաջին տեղը։ Ադելիան քառացատկ ծրագրում մրցավարներից ստացել է 210,57 միավոր։
2021 թվականի նոյեմբերին Ադելիան մասնակցել է Պերմում կայացած Ռուսաստանի գավաթի հինգերորդ փուլին, որտեղ զիջել է Սոֆյա Մուրավյովային և 213,26 միավորով զբաղեցրել երկրորդ տեղը։ Այդ մրցույթում աշխարհում առաջին անգամ կատարվել է կանանց գեղասահքի քառակի ռիտբերգեր ցատկ․ Ադելիան մեկ ռիտբերգեր է կատարել կասկադում՝ կրկնակի տուլուպով ու չորս շրջադարձով։ Մրցավարները նշել են, որ ռիտբերգերը մեկ քառորդով պակաս էր։
2021 թվականի դեկտեմբերի 25-ին Ռուսաստանի առաջնության ազատ ծրագրում 73,29 միավորով նա զբաղեցրել է վեցերորդ տեղը, իսկ ընդհանուր միավորներով՝ չորրորդ տեղը։ Այդ մրցույթում գեղասահորդուհին երկու անգամ չորս պտուտավոր ցատկ է կատարել, որը մինչ այդ չէր հաջողվել անել ոչ մի գեղասահորդի, այդ թվում նաև տղամարդկանց։


== Մարզական նվաճումներ ==


== Ծանոթագրություններ ==


== Արտաքին հղումներ ==
Adeliia Petrosian(անգլ.) Չմշկորդների միջազգային միության պաշտոնական կայքում
Adeliia Petrosian at the figure-skaters.ru
Ախալսոփել (Զուգդիդի շրջան)

Ախալսոփել (վրաց.՝ ახალსოფელი), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։


== Աշխարհագրություն ==
Աշխարհագրորեն Ախալսոփել գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 120 մետր բարձրության վրա։
Ախալսոփելը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Ախալսոփելի հեռավորությունը կազմում է 3 կմ։


== Բնակչություն ==
Ըստ 2014 թվականի մարդահամարի տվյալների՝ Ախալսոփելի բնակչությունը կազմում է 1488 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։


== Տես նաև ==
Սամեգրելո և Զեմո-Սվանեթ
Զուգդիդի շրջան


== Ծանոթագրություններ ==
Նիշտադտի հաշտություն

Նիշտադտի հաշտություն, կնքվել է Ռուսաստանի և Շվեդիայի միջև Նիշտադտ (Ֆինլանդիա) քաղաքում, 1721 թ. օգոստոսի 30-ին, Հյուսիսային պատերազմից հետո։ Պայմանագրով Ռուսաստանին անցան Լիֆլանդիան, Էստլանդիան, Ինգերմանլանդիան (Իժորյան երկիրը), Կարելիայի մի մասը, էզել, Դագո կղզիները և այլ տարածքներ Վիբորգից մինչև կուրլանդական սահմանը։ Ռուսաստանը Շվեդիային վերադարձրեց Ֆինլանդիան (որ գրավել էին ռուսական զորքերը), տվեց դրամական հատուցում, վերականգնվեց երկու երկրների առևտուրը։ Նիշտադտի հաշտությունը ռուսական դիվանագիտության հաղթանակն էր․ այն ամրապնդեց Ռուսաստանի ելքը դեպի Բալթիկ ծով, նպաստեց Ռուսաստանի արևելյան քաղաքականության աշխուժացմանը։
Apple II

Apple II սերիան, որը պատկանում է տնային համակարգիչների ընտանիքին, մասսայական արտադրված ամենահաջող միկրոհամակարգիչներից է, հիմնականում նախագծված Սթիվ Վոզնյակի կողմից և արտադրված Apple ընկերության կողմից, որի մեկնարկը տրվեց 1977թվին։
Օգտագործման հեշտության, հնարավորությունների բազմազանության տեսակետից Apple II հսկայական առաջընթաց էր իր նախորդի ՝ Apple I -ի նկատմամբ,որն իրենից ավելի շուտ ներկայացնում էր սերիական համակարգիչ՝ էլեկտրոնիկայի սիրահարների համար։
Առաջին Apple II սկսեց վաճառվել 1977 թվի Հունիսի 10-ից։ Մինչև 1993 թվի արտադրության ավարտը արտադրվել էր շուրջ 5-6 միլիոն Apple II համակարգիչներ (ներառյալ 1.25 միլիոն Apple IIGS մոդելները)։ Apple II ամենաերկար արտադրված մասսայական տնային համակարգիչների սերիան էր, որի մոդելները արտադրվում էին գրեթե 17 տարի։ 

Apple II դարձավ ամենաճանաչված և հաջողված համակարգիչներից մեկը 1980 ականներից մինչև 1990 ականների սկզբերը, չնայած որ այն հիմնականում սահմանափակված էր ԱՄՆ-ով։ Վարվում էր ագրեսիվ մարկետինգային քաղաքականություն՝ մասնավորապես կախված ծավալներից տրամադրվում էին զեղչեր, ձեռք էին բերվում արտադրական պայմանավորվածություններ կրթական հաստատությունների հետ, որի շնորհիվ էլ այն դարձավ միջնակարգ դպրոցներում օգտագործվող առաջին մասսայական համակարգիչը՝ փոխարինելով իր նախորդին Commodore PET-ին։ Apple II -ի համար կրթական և բիզնես ծրագրի ստեղծման ջանքերը՝ ներառյալ 1979թվին թողարված VisiCalc աղյուսակը, հայտնի դարձրեցին համակարգիչը հիմնականում բիզնես օգտատերերի և ընտանիքների շրջանակում։
Չնայած, որ 1984 -ին ներկայացվեց Motorolla 68000-ի հենքի վրա ստեղծված Macintosh-ը, Apple II սերիայի համակարգիչները զբաղեցնում էին ընկերության վաճառքների 85 %-ը, 1985-ի ֆիսկալ առաջին քառորդում։
Apple II սերիայի համակարգիչների բոլոր մոդելների վաճառքը իր արտադրության 16 տարիների ընթացքում կազմեց շուրջ 6 միլիոն օրինակ, հասնելով իր գագաթնակետին 1983թվին՝ 1 միլիոն օրինակ վաճառքով։
Apple II-ը իր նախագծով ավելի շատ նման էր կենցաղային տեխնիկայի քան էլեկտրոնային սարքավորման կտորի։ Բեժ գույնի պլաստիկե կափարիչ, որ հնարավորություն էր տալիս առանց լրացուցիչ գործիքների կիրառման հասանելիություն ունենալ համակարգչի ներքին սարքերին, ինչպիսիք էին մայրական պլատան, օպերատիվ հիշողության սարքերը, որոնք կարող էին պահել մինչև 48 կիլոբայթ հիշողություն։ Apple II- ն ուներ գունային և բարձր որակի գրաֆիկական ռեժիմներ, ձայնային հնարավորություններ և ներկառուցված BASIC ծրագրավորման երկու լեզուներից մեկը (սկզբում ՝ Integer BASIC, հետագայում ՝ Applesoft BASIC): ] Ի տարբերություն իրեն նախորդող մյուս տնային միկրոհամակարգիչների, այն վաճառվում էր որպես օգտագործման համար պատրաստի սարք։ VanLOVEs Apple ձեռնարկը և Apple- ի տեխնիկական ուղեցույցը՝ կազմված Ջերալդ ՎանԴիվերի և Ռոլանդ Լովի- ի կողմից, առանձնացրել են ավելի քան 1500 ծրագրեր, որոնք կարող են օգտագործել Apple II սերիայի համակարգիչների կողմից։ Apple- ի դիլերների ցանցն օգտագործեց այս ձեռնարկը`ընդգծելու աճող ծրագրային մշակման բազան կրթության և անհատական օգտագործման ոլորտներում։


== Աղբյուրներ ==
Վանգ Հեդի

Վանգ Հեդի, հայտնի է նաև որպես Դիլան Վանգ (չինարեն՝ 王鹤棣, փինյին՝ Wáng Hè Dì, դեկտեմբերի 20, 1998(1998-12-20), Չենդու, Չինաստան), չինացի դերասան, երգիչ և մոդել։ Առավել հայտնի է իր առաջին գլխավոր դերով՝ որպես Դաումեն Սի՝ 2018 թվականին նկարահանված «Ընկնող աստղերի այգի» հեռուստասերիալում։ Դրա շնորհիվ նա հայտնի է դարձել Չինաստանում  և ողջ Ասիայում։


== Վաղ կյանք և կրթություն ==
Վանգը ծնվել է 1998 թվականի դեկտեմբերի 20-ին Չինաստանի Սիչուան նահանգի Չենդու քաղաքում։ Եղել է 16-րդ կարգի բորտուղեկցորդ և նախքան շոու բիզնեսում դեբյուտ ունենալը, նաև դարձել է պրոֆեսիոնալ մամլո խոսնակ բորտուղեկցորդների համար, նախքան։


== Կարիերա ==


=== 2016–2017: Սկիզբ ===
2016 թվականին Վանգը հաղթել է «Սիչուաս քամփուս կարմիր փառատոնի» ընդհանուր առաջնությունը (四川校园红人盛典)։ Արարողությունը հովանավորվել է մի քանի համալսարանների և քոլեջների կողմից, և այն պաշտոնապես ընդգրկվել է զվարճանքների ինդուստրիայում։
2017 թվականի հունիսին Վանգը մասնակցել է Youku առցանց հարթակի Super Idol շոուին և դարձել վերջնական հաղթող։ Այս ժամանակահատվածում Էնգի Չայը նրան հրավիրել է խաղալ գլխավոր դերը «Ընկնող աստղերի այգի» սերիալում։ Harper's Bazaar China ամսագրի նոյեմբերյան համարում Վանգը հայտնվել է վերոհիշյալ սերիալի այլ աստղեր՝ Դարեն Չենի, Ցեզար Վուի և Կոննոր Լեոնգի հետ միասին։


=== 2018-ներկայում։ Ժողովրդականության աճ ===
Վանգը հայտնի է դարձել խաղալով 2018 թվականի «Ընկնող աստղերի այգի» հեռուստասերիալի առաջատար դերում՝ որպես Դաո Մին Սի։ Սերիալը համարվում էր հանրահայտ թայվանական համանուն դրամատիկական սերիալի ռիմեյքը, որը հիմնված է ճապոնական shjjo manga սերիալի վրա։ Հեղինակն է Յոկո Կամիոն։
2018 թվականի հոկտեմբերին հայտարարվել է, որ Վանգը կմիանա Hunan TV-ի The Inn էստրադային շոուի երկրորդ սեզոնին։
2019 թվականի հունվարին հայտարարվել է, որ Վանգն ընտրվել է «Հավերժական գիշեր» ֆենտեզի դրամայում՝ որպես գլխավոր դերակատար։


== Ֆիլմագրություն ==


=== Հեռուստասերիալ ===


=== Էստրադային ===


== Սկավառակագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Dylan Wang Internet Movie Database կայքում
Dylan Wang on Sina Weibo (in Chinese) (registration required)
Dylan Wang Ինստագրամում
Կարմրագլուխ սուզաբադ

Կարմրագլուխ սուզաբադ, (լատ.՝ Aythya ferina), բադերի ընտանիքի թռչուն։


== Արտաքին տեսք ==
Մարմնի երկարությունը՝ 42-49 սմ է, թևերի բացվածքը՝ 72-82 սմ, կենդանի զանգվածը՝ 700-1300 գ։ Կտուցի միջին մասը բաց մոխրագույն շերտով է։ Արուի վիզը, գլուխը դարչնավուն-կարմիր են, մեջքը՝ բաց մոխրագույն, կուրծքը և ներքնապոչը՝ սև։ Էգը մոխրագույն-դարչնագույն է, կտուցի հիմքի բիծը և լայն ակնօղակը՝ բաց գույնի։ Հմուտ սուզորդ է, մինչև 30 վ կարող է կեր փնտրել ջրի խոր շերտերում։


== Տարածվածություն ==
Նստակյաց է, քիչ տարածված։ Աշնանը և գարնանը հաճախ հանդիպում է մեծ երամներով (15-ից մինչև 2-3 հզ. թռչուն)։ Բնակվում է լճերում, գետերում, մեծ ճահճուտներում։


== Սննդառություն ==
Սնվում է ջրային բույսերով, միջատներով, խխունջներով, մանր ձկներով, երկկենցաղներով։


== Բնադրում ==
Հարսանեկան խաղերը՝ մարտի վերջից ապրիլին, մի քանի արուներ պտույտ են գալիս ջրի մեջ ամբողջությամբ սուզված էգի շուրջը։ Բույնը պատրաստում է էգը՝ հին եղեգի կույտի վրա, կարող են լինել նաև ջրի մակերեսին կիսալողացող բներ։ Ձվերը բներում հայտնվում են ապրիլի վերջից հունիսի սկիզբը։ Դնում է 62 մմ տրամագծով, կանաչավուն-մոխրագույն 8-10 ձու։ Թխսակալում է էգը՝ 24-26 օր։ Ձագերը հայտնվում են հունիսին, 2-3-րդ օրը կարող են հաջողությամբ սուզվել, նաև ջրի մակերեսին բույսերի վրայից միջատներ կտցել։ Մարզային և սիրողական թռչուն է։ Լայն ճանաչում ունի ոչ միայն որսորդների շրջանում։


== Պատկերասրահ ==
Կարճատև արձակուրդ

«Կարճատև արձակուրդ» (իտալերեն՝ Una breve vacanza, իսպ.՝ Amargo despertar - Դառնադառը զարթոնք), իտալա-իսպանական համատեղ կինոմելոդրամա, որ նկարահանել է իտալացի անվանի կինոռեժիսոր Վիտտորիո դե Սիկան իսպանացի Ռոդոլֆո Սոնեգոյի ստեղծագործության հիման վրա։ Սցենարի հեղինակներ Չեզարե Ձավատինին և Ռաֆայել Ջ. Սալվիան կինոնկարի գրական հենքը ստեղծելիս օգտագործել են նաև լեհական ծագումով ֆրանսիացի նորագույն ժամանակաշրջանի նշանավոր բանաստեղծ և արձակագիր Գիյոմ Ապոլիների «Հիվանդ պառկելը աղքատի արձակուրդն է» ստեղծագործությունը։ Ֆիլմի պրեմիերան տեղի է ունեցել 1973 թվականի օգոստոսի 14-ին։


== Ֆիլմի դիպաշար ==
Կինոնկարի գլխավոր հերոսուհին՝՝ Կլարա Մատարոն, երեք երեխաների մայր է, բանվորուհի, ում ուսերին է ընկած երեխաներին ու հաշմանդամ ամուսնուն՝ Ֆրանկոյին պահել-խնամելու հոգսը։ Աշխատանքը տանջալից է, ապրելու պայմանները՝ վատթար, անտանելի. ընտանիքը մի կերպ ծվարել է Միլանի շենքերից մեկի կիսանկուղային հարկի սենյակում, և դեռ Ֆրանկոյի հարազատներն էլ՝ վերադիր։ Մի խոսքով՝ շատ դժվարին օրեր է ապրում խեղճ կինը։ Մի օր էլ բժիշկները  պարզում են, որ նա վարակվել է տուբերկուլյոզով, և հանձնարարում են բուժվել Իտալական Ալպերում գտնվող մի առողջարանում։ Այստեղ նա հանդիպում է Լուիջիին՝ մի երիտասարդ մեխանիկի, ում հետ ծանոթացել էր միլանյան կլինիկայում։ Նրանց միջև ծայր է առնում մի շատ բուռն սիրավեպ, որը հսկայական բեկում է մտցնում կնոջ գորշ, տառապալի կյանքի մեջ։ Բայց արևաճաճանչ, երջանիկ օրերը երկար չեն ձգվում. Կլարան առողջանում է և ստիպված է  վերադառնալ այն գորշ ծակուռը, որտեղից մի կարճ ժամանակով դուրս էր պրծել։


== Դերերում ==


=== Ուշագրավ փաստեր ===
Պրոդյուսեր Արթուր Կոնի վկայությամբ՝ Կլարա Մատարոյի դերում նկարահանվելու ցանկություն են հայտնել Սոֆի Լորենը, Էլիզաբեթ Թեյլորը, Ջեյն Ֆոնդան։
Fotogramas ամսագրի կինոքննադատը, բնութագրելով Կլարա Մատարոյին, ընդգծում է, որ վերջինիս չի կարելի անբարոյական կին համարել. եթե նա այդպիսին լիներ, ապա ոչ թե կդիմադրեր, այլ՝ առանց բարդույթների ու բարդությունների կզիջեր ձեռնարկության տնօրենին, ով մի քանի անգամ փորձել էր տիրել նրան։


== Պարգևներ և անվանակարգեր ==
1973 թ. — «Եվրոպական Դավիթ» մրցանակ - Վիտտորիո դե Սիկային
1974 -«Golden Goblets» (Իտալիա) մրցանակ լավագույն կինոդերասանուհուն - Ադրիանա Աստիին
1974 թ. — Կինոքննադատների իտալական միավորման պարգևը՝ արծաթե ժապավեն երկրորդական դերի լավագույն կատորողին — Ադրիանա Աստիին 
1975 թ. — Լոս Անջելեսի կինոքննադատների միավորման մրցանկը լավագույն կինոդերասանուհուն - Ֆլորինդա Բոլկանին
1975 թ. - ԱՄՆ կինոքննադատների ազգային խորհրդի գնահատմամբ՝ կինոնկարն ընդգրկվել է օտարալեզու ֆիլմերի լավագույն հնգյակում
1975 թ. - Նյու Յորքի կինոքննադատների ընկերակլցության մրցանակի «Լավագույն կինոդերասանուհուն» անվանակարգում ներկայացվել է Ֆլորինդա Բոլկանը։


== Տես նաև ==
Անվախը (ֆիլմ, 1993)


== Ծանոթագրություններ ==


== Արտաքին հղումներ ==
Փախուստ բանտից

«Փախուստ բանտից» (անգլ.՝ Prison Break), ամերիկյան հեռուստասերիալ՝ ստեղծված Փոլ Շյորինգի կողմից։ Հեռուստասերիալը ցուցադրվել է 2005-2009 և 2017 թվականներին՝ ընդհանուր առմամբ ունենալով 5 եթերաշրջան։
Հեռուստասերիալի գործողությունները կատարվում են երկու առանցքային կերպարների շուրջ՝ Մայքլ Սկոֆիլդի (Ուենթուորթ Միլեր) և Լինքոլն Բերոուզի (Դոմինիկ Փերսել), որոնք հարազատ եղբայրներ են, և որոնցից առաջինը փորձում է օգնել երկրորդին փախչելու բանտից և փախչելու չգործած ոճրի համար նախատեսված մահապատժից։


== Ծանոթագրություններ ==


== Արտաքին հղումներ ==
fox.com էջ Archived 2006-05-18 at the Wayback Machine.
PrisonbreakDVD.com
Նիկոպոլի շրջան

Նիկոպոլի շրջան (ուկրաիներեն՝ Нікопольський район), շրջան Ուկրաինայի Դնեպրոպետրովսկի մարզում։
Ստեղծվել է 1923 թվականին։ Վարչական կենտրոնը՝ Նիկոպոլ։


== Աշխարհագրություն ==
Շրջանի տարածքի մակերեսը կազմում է 1940 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 44716 մարդ։ Բնակչության խտությունը կազմում էր 23,05 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Պետրոպոլիե (գյուղ, Լոզովայայի շրջան)

Անվան այլ կիրառումների համար տե՛ս՝ ՊետրոպոլիեՊետրոպոլիե (ուկրաիներեն՝ Петропілля), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1903 թվականին։
2001 թվականի տվյալներով Պետրոպոլիե գյուղում բնակվել է 416 մարդ։ Բնակավայրը զբաղեցնում է 1281 կմ² տարածք։ Բնակչության խտությունը կազմել է 324,75 մարդ/կմ²։


== Աշխարհագրական դիրք ==
Պետրոպոլիե գյուղը գտնվում է Պոդի, Կոպանի, Ստեպովոյե և Զախարովսկոե գյուղերից 3,5 կմ հեռավորության վրա։ 3 կմ հեռավորության վրա գտնվում է երկաթուղային կայարանը Պլատֆորմ 159 կմ։ Գյուղով հոսում են մի քանի ցամաքող առվակներ՝ ամբարտակներով։


== Պատմություն ==
Գյուղը հիմնադրվել է 1903 թվականին։
1946 թվականին Ուկրաինական ԽՍՀ ՊՎՍ-ի հրամանագրով Սոսիպետրոպոլ գյուղը վերանվանվել է Պետրոպոլիեի։


== Տնտեսություն ==
Կաթնամթերքի ֆերմա,
«Աուբրիա» մասնավոր գյուղատնտեսական ընկերություն,
Հողագործություն, «Իվուշկա»։


== Սոցիալական ոլորտի օբյեկտներ ==
Գյուղում կա դպրոց։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստարոալեյսկոե

Ստարոալեյսկոե (ռուս.՝ Староалейское), գյուղ Ռուսաստանի Ալթայի երկրամասի Տրետյակովսկի շրջանի կազմում։
Բնակչությունը 2003 թվականին գրանցված տվյալներով կազմում էր 5100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալիշար (բլուր)

Անվան այլ կիրառումների համար տե՛ս՝ Ալիշար (այլ կիրառումներ)Ալիշար, բլուր Արևելյան Անատոլիաում, Կեսարիա քաղաքից հյուսիս-արևելք 15 կմ հեռավորությամբ։ Քյոլթափա գետի մոտ։ Այստեղ չեխ գիտնական Հրոզնին 1925 թվականին հայտնաբերեց խեթական արձանագրություններ և այլ հնություններ։


== Ծանոթագրություններ ==
Սերոբ Միքայելյան

Սերոբ Ալբերտի Միքայելյան (ապրիլի 30, 1959(1959-04-30), Կիրովական, Հայկական ԽՍՀ, ԽՍՀՄ), անեսթեզիոլոգ-ռեանիմատոլոգ։ Բժշկական ծառայության պահեստի ավագ լեյտենանտ (1986)։


== Կենսագրություն ==
Ավարտել է Երևանի պետական բժշկական ինստիտուտը (1982)։ 1985-1987 թվականներին ծառայել է ԽՍՀՄ ԶՈՒ-ում։ 1982-1985 թվականներին աշխատել է Վանաձորի քաղաքային, 1987-2001 թվականներին՝ Երևանի հանրապետական հիվանդանոցներում, 2000 թվականից՝ «Էրեբունի» բժշկական կենտրոնում։


== 1988-1995 ==
1988-1995 թվականներին կամավոր մեկնել է Հադրութ, Շահումյան, Մարտունի, Մարտակերտ, Ստեփանակերտ, մասնակցել է հիվանդ և վիրավոր ազատամարտիկների, խաղաղ բնակիչների բուժօգնության աշխատանքներին, վիրահատել է հարյուրավոր ազատամարտիկների։


== Ծանոթագրություններ ==
Սլեդի (գյուղ, Տիվրովի շրջան)

Անվան այլ կիրառումների համար տե՛ս՝ ՍլեդիՍլեդի (ուկրաիներեն՝ Сліди), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1768 թվականին։
2001 թվականի տվյալներով Սլեդի գյուղում բնակվում էր 789 մարդ։ Բնակավայրը զբաղեցնում է 21 կմ² տարածք։ Բնակչության խտությունը կազմում էր 37,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իտան Ամպադու

Իտան Ամպադու (անգլ.՝ Ethan Ampadu, սեպտեմբերի 14, 2000(2000-09-14), Էքսետեր, Հարավարևմտյան Անգլիա, Անգլիա, Միացյալ Թագավորություն), ուելսցի պրոֆեսիոնալ ֆուտբոլիստ։ Ներկայումս Չելսիից վարձավճարով հանդես է գալիս ՌԲ Լայպցիգի և Ուելսի ազգային հավաքականի կազմում։ Խաղում է կենտրոնական պաշտպանի և հենակետային կիսապաշտպանի դիրքում։


== Ակումբային կարիերա ==


=== Էքսետեր Սիթի ===
Ամպադուն Էքսետեր Սիթիի ակադեմիայի սան է։ 2016 թվականի օգոստոսի 9-ին՝ 15 տարեկան 10 ամսական և 26 օրական հասակում ուելսցին նշեց իր պրոֆեսիոնալ դեբյուտը՝ Անգլիայի լիգայի գավաթի Բրենտֆորդի դեմ խաղում։ Նա դարձավ ակումբի պատմության ամենաերիտասարդ խաղացողը՝ ճանաչվելով խաղի լավագույն ֆուտբոլիստ։ Իր առաջին հանդիպումը առաջնությունում նշեց անցկացրեց 2016 թվականի օգոստոսի 16-ին՝ Լիգա Երկուսի Քրոուլի Թաունի դեմ խաղում։


=== Չելսի ===
2017 թվականի հուլիսի 1-ին Ամպադուն միացավ Չելսիին։ Իր դեբյուտը նշեց 2017 թվականի սեպտեմբերի 20-ին՝ Նոթինգհեմ Ֆորեստի դեմ խաղում՝ հանդիպման 55-րդ րոպեին փոխարինելով Սեսկ Ֆաբրեգասին և դառնալով առաջին 2000-ական թվականների ծնված ֆուտբոլիստը, ով խաղադաշտ է դուրս եկել Չելսիի առաջին թիմի կազմում։ 17 տարեկան և 6 օրական հասակում նա դարձավ ակումբի ամենաերիտասարդ ֆուտբոլիստը վերջին 10 տարիների ընթացքում։ Առաջին հանդիպումը Պրեմիեր Լիգայում անցկացրեց 2017 թվականի դեկտեմբերի 12-ին՝ Հադերսֆիլդ Թաունի դեմ խաղում։ 2018 թվականի մարտի 14-ին՝ ՈՒԵՖԱ Երիտասարդական գավաթի Ռեալ Մադրիդ Մ19-ի դեմ խաղում Ամպադուն ստացավ ծանր վնասվածք՝ բաց թողելով մրցաշրջանի շարունակությունը։
2018 թվականի սեպտեմբերի 19-ին Ամպադուն երկարաձգեց իր պայմանագիրը Չելսիի հետ մինչև 2023 թվականը։ Առաջին հանդիպումը եվրոպական առաջնություններում անցկացրեց նոյեմբերի 29-ին՝ փոխարինելով Դավիդե Ձապակոստային Եվրոպայի Լիգայի խմբային փուլի ՊԱՕԿ-ի դեմ խաղում։ 2018-19 մրցաշրջանում Ամպադուն անցկացրեց 5 հանդիպում՝ Չելսիի հետ հաղթելով ՈՒԵՖԱ Եվրոպայի Լիգան։
2019 թվականի հուլիսի 22-ին Ամպադուն 1 տարվա վարձավճարով միացավ ՌԲ Լայպցիգին։


== Միջազգային կարիերա ==
Ամպադուն իրավասու էր ներկայացնել Անգլիան, Ուելսը, Իռլանդիան և Գանան, սակայն նա ընտրեց Ուելսը։ 2017 թվականի մայիսի 26-ին՝ 16 տարեկան հասակում Ամպադուն առաջին անգամ հրավիրվեց Ուելսի ազգային հավաքական՝ Սերբիայի դեմ խաղի համար, սակայն մի քանի օր անց դուրս մնաց կազմից։ Առաջին անգամ ազգային հավաքական պաշտոնապես հրավիրվեց 2017 թվականի օգոստոսին՝ Մոլդովայի և Ավստրիայի դեմ խաղերի համար, սակայն այդպես էլ խաղադաշտ դուրս չեկավ։ Իր դեբյուտը նշեց նոյեմբերի 10-ին՝ Ֆրանսիայի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2019 թվականի հոկտեմբերի 6-ի դրությամբ


=== Միջազգային վիճակագրություն ===
2019 թվականի հոկտեմբերի 6-ի դրությամբ


== Նվաճումներ ==


=== Ակումբային ===
Չելսի

ՈՒԵՖԱ Եվրոպայի Լիգա. 2018–19


== Ծանոթագրություններ ==


== Արտաքին հղումներ ==
Ամպադուի պաշտոնական Տվիտերի էջը
Ամպադուի պաշտոնական Ինստագրամի էջը
Ամպադուն transfermarkt-ում
Ամպադուն soccerbase.com-ում
Ամպադուն WhoScored.com կայքում
Ամպադուն Չելսիի պաշտոնական կայքում
Ամպադուն Պրեմիեր Լիգայի պաշտոնական կայքում
Ամպադուն ՈՒԵՖԱ-ի պաշտոնական կայքում
Միխայիլ Սվենչիկով

Միխայիլ Սվենչիկով (ռուս.՝ Свечников, Михаил Степанович, սեպտեմբերի 30, 1881(1881-09-30), Serafimovich, Դոնի զորքի մարզ, Ռուսական կայսրություն - օգոստոսի 26, 1938(1938-08-26), Մոսկվա, ԽՍՀՄ), Ռուսական կայսրության բանակի փոխգնդապետ, խորհրդային զորահրամանատար, զինվորական պատմաբան և տեսաբան։ Հայտնի է որպես 1918 թվականի Ֆիննական քաղաքացիական պատերազմի Կարմիրբանակայինների զինվորական լավագույն առաջնորդներից մեկը։


== Կարիերա ==
Ռուսական կայսրության բանակում ծառայելուց հետո Սվենչիկովը 1917 թվականին մասնակցել է Հոկտեմբերյան Հեղափոխությանը։ 1918 թվականին Ֆիննական քաղաքացիական պատերազմի ընթացքում նա աշխատել է որպես Կարմիր բանակայինների ռազմական խորհրդատու։ 1918 թվականի փետրվարին Սվենչիկովը կարճ ժամանակով եղել է Հյուսիսային ճակատի հրամանատարը, իսկ հետագայում նրան փոխարինել է Հյուգո Սալմելան։ Եղել է ռուս ամենաբարձրաստիճան զինվորականը, որը միացել էր ֆիննական Կարմիր բանակին։
Ֆիննական քաղաքացիական պատերազմի ավարտից հետո Սվենչիկովը մասնակցել է Ռուսաստանի քաղաքացիական պատերազմին, որտեղ նա գլխավորում էր Կասպից-կովկասյան ճակատը Հյուսիս-կովկասյան անհաջող գործողության ժամանակ (1918–1919)։
1922 թվականից ի վեր նա աշխատել է որպես ռազմական դասախոս։ 1934 թվականին Սվենչիկովը տեղափոխվել է Մ. Վ. Ֆրունզեի անվան ռազմական ակադեմիա։ Նա ձերբակալվել է 1937 թվականին, մեղադրվելով «ֆաշիստական դավադրության» համար, իսկ հետագայում մահապատժի ենթարկվել է Մոսկվայում գտնվող Կոմունարկա հրաձգարանում։ Սվենչիկովը արդարացվել է 1956 թվականին՝ Ստալինի մահից հետո։


== Պարգևներ ==
Սուրբ Աննայի 4-րդ աստիճանի շքանշան  Խիզախության համար (1904) մակագրությամբ
3-րդ աստիճանի Սուրբ Ստանիսլավի շքանշան` սրերով և ժապավենով (1904)
3-րդ աստիճանի Սուրբ Աննայի շքանշան` սրերով և ժապավենով (1904)
2-րդ աստիճանի Սուրբ Ստանիսլավի շքանշան` սրերով (1905)
4-րդ աստիճանի Սուրբ Վլադիմիրի շքանշան` սրերով և ժապավենով (1915)
2-րդ աստիճանի Սուրբ Աննայի շքանշան` սրերով (24.05.1916)
Գեորգիեևյան զենք (26.09.1916)
4-րդ աստիճանի Սուրբ Գևորգի շքանշան (26.09.1916)։


== Ծանոթագրություններ ==
Դին լե Բեն (շրջան)

Դին լե Բեն (ֆր.՝ Digne-les-Bains), շրջան (ֆր.՝ Arrondissement) Ֆրանսիայում, այն շրջաններից որոնք գտնվում են Պրովանս Ալպեր Լազուր ափ երկրամասում։ Շրջանի դեպարտամենտ՝ Վերին Ալպերի Պրովանս։ Սուպերֆեկտուրա՝ Դին լե Բեն։ Շրջանի բնակչությունը 2006 թվականին կազմել է 54.250 մարդ։ Բնակչության խտությունը կազմում է 22 մարդ/կմ²։ Շրջանի տարածքը կազմում է 2465 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրական ազգային ինստիտուտ, Դին լե Բենի շրջան (ֆր.)


== Ծանոթագրություններ ==
Փարաքարի պատմության և մշակույթի անշարժ հուշարձանների ցանկ (Արմավիրի մարզ)

Այս հոդվածը ներկայացնում է Արմավիրի մարզի Փարաքար գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 9 հուշարձան (7 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Լուանգփհաբանգ միջազգային օդանավակայան

Լուանգփհաբանգ միջազգային օդանավակայան (լաոս.՝ ສະຫນາມບິນສາກົນຫຼວງພະບາງ) (IATA: LPQ, ICAO: VLLB)),  Լաոսի հինգ միջազգային օդանավակայաններից մեկը, որը գտնվում է Լուանգփհաբանգ քաղաքի կենտրոնից 4 կմ (2,5 մղոն) հեռավորության վրա։ Լինելով Բանգկոկ, Չիանգմայ, Սիեմռեալ, Վիենտյան և տարածաշրջանի այլ քաղաքների միջազգային և ներքին թռիչքների հիմնական հանգույց՝ օդանավակայանը Լաոսի երկրորդ ամենաշատ զբաղված օդանավակայանն է։
2200 մետր երկարությամբ թռիչքուղու ծածկույթն ասֆալտից է, իսկ 2500 մետր երկարությամբ նոր թռիչքուղու ծածկույթը՝ ասֆալտբետոնից։ 2011 թվականին արդիականացվել է օդանավակայանի ենթակառուցվածքը, որից հետո զգալիորեն նվազեցվել է տեղական լեռնային տեղանքի տարրերի հետ օդանավերի բախման ռիսկը։ Օդանավակայանում սպասարկում են AirAsia, Bangkok Airways, Vietnam Airlines, Thai Airways, Lao Airlines և Lao Central Airlines ավիաընկերությունների ուղևորատար թռիչքներ։


== Ծանոթագրություններ ==
(7709) 1994 RN1

(7709) 1994 RN1, աստերոիդ աստերոիդների հիմնական գոտում։ Հայտնաբերվել է 1994 թվականի սեպտեմբերի 8-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,244472 ա. մ., առավելագույնը մոտենում է 1,8248 ա. մ. հեռավորության վրա և հեռանում 2,6641 ա. մ.։ Արեգակի շուրջ մեկ ամբողջական պտույտ է կատարում 1228,2 երկրային օրվա ընթացքում, իր ուղեծրով շարժվելով միջինում 0,293112 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7709) 1994 RN1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շարդինիա խոշորապտուղ

Շարդինիա խոշորապտուղ (լատ.՝ Chardinia macrocarpa), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Միամյա, 25–50 սմ բարձրությամբ, մոխրականաչավուն թավոտությամբ  խոտաբույս է։ Ցողունը հիմքից ճյուղավորված է։ Զամբյուղները բազմածաղիկ են։ Ծաղիկները սպիտակավուն են, համարյա չեն գերազանցում ընդհանուր ծածկոցի թերթերին։ Սերմնիկները մեծ են, հաճախ վարդագույն և ունեն 1 սմ երկարությամբ պապուս։


== Տարածվածություն ==
Հայաստանում հանդիպում է Երևանի (Երևանի շրջակայք և Ուրծի լեռնաշղթա) և Դարեղեգիսի (Արփա գետի կիրճ) ֆլորիստիկական շրջաններում։ Հանդիպում է նաև Նախիջևանում, Անատոլիայում, Իրաքում և Իրանում։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 1000-1800 մ բարձրությունների վրա, տափաստաններում, երրորդական ժամանակաշրջանի կարմիր կավերի վրա։ Ծաղկում է հունիս-հուլիս ամիսներին, պտղաբերում՝ հուլիսին։


== Պահպանություն ==
Խոցելի տեսակ է։ Ներկայումս հայտնի են երեք պոպուլյացիաներ։ Տարածման շրջանի մակերեսը 5000 կմ²-ից պակաս է, իսկ բնակության շրջանի մակերեսը՝ 500 կմ²-ից պակաս։ Տեսակի տարածման հիմնական շրջանը գտնվում է Հայաստանի սահմաններից դուրս։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման անմիջական սպառնալիքի ենթակա տեսակ։ Ընդգրկված չէ CITES–ի և Բեռնի կոնվենցիաների հավելվածներում։
Մեկ պոպուլյացիան պահպանվում է «Էրեբունի» պետական արգելոցի տարածքում։


== Ծանոթագրություններ ==